## Zakon o izmjenama i dopunama Zakona o zaštiti okoliša

### NN 128/1999 (30.11.1999.), Zakon o izmjenama i dopunama Zakona o zaštiti okoliša

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI OKOLIŠA

Proglašavam Zakon o izmjenama i dopunama Zakona o zaštiti
okoliša, koji je donio Zastupnički dom Hrvatskoga
državnog sabora na sjednici 12. studenoga 1999.

Broj: 01/1-081-99-19/2
Zagreb, 26. studenoga 1999.

Na temelju odredbe članka 1. Ustavnog zakona o
privremenoj spriječenosti Predsjednika Republike Hrvatske
za obavljanje svojih dužnosti
PRIVREMENO ZAMJENJUJE
PREDSJEDNIKA REPUBLIKE HRVATSKE
PREDSJEDNIK HRVATSKOGA DRŽAVNOG SABORA
**akademik Vlatko Pavletić**, v. r.

## ZAKON

### O IZMJENAMA I DOPUNAMA ZAKONA O ZAŠTITI OKOLIŠA

Članak 1.

U Zakonu o zaštiti okoliša (»Narodne novine«,
br. 82/94.) u članku 6. stavku 1. riječi: »Sabor
Republike Hrvatske« zamjenjuje se riječima: »Hrvatski
državni sabor«.

Članak 2.

U članku 9. stavku 2. umjesto zareza stavlja se točka
a riječi: »a za poslove stručnog obrazovanja
u zaštiti okoliša potrebna je i prethodna suglasnost
Ministarstva prosvjete i športa« brišu se.

Članak 3.

U članku 22. stavku 1. riječ: »dvogodišnje«
zamjenjuje se riječju: »četverogodišnje«.

Članak 4.

Članak 26. mijenja se i glasi:

»Postupak procjene utjecaja na okoliš provodi Državna
uprava za zaštitu prirode i okoliša osim u slučaju
iz stavka 4. ovoga članka i članka 27. stavka 5.
ovoga Zakona kada procjenu utjecaja na okoliš provodi županijski
ured, odnosno gradski ured Grada Zagreba nadležan za poslove
prostornog uređenja, stambeno-komunalne poslove, graditeljstva
i zaštite okoliša na čijem se području
planira zahvat.

Ravnatelj središnjeg tijela državne uprave nadležnog
za poslove zaštite prirode i okoliša donosi pravilnik
uz prethodno mišljenje ministra nadležnog za poslove
prostornog uređenja i graditeljstva, kojim određuje zahvate
za koje je obvezna procjena utjecaja na okoliš, sadržaj,
rok i način izrade studije o utjecaju na okoliš, način
donošenja ocjene i zaključka o namjeravanom zahvatu,
način obavješćivanja javnosti i određivanja
roka i načina sudjelovanja javnosti o odlučivanju,
prava i obveze sudionika u postupku, program i način provjere
stručne osposobljenosti zaposlenika pravne osobe koja izrađuje
studije.

Ministar nadležan za poslove prostornog uređenja i graditeljstva
dužan je dati prethodno mišljenje u roku od 30 dana.
Ako nadležni ministar u propisanom roku ne da mišljenje
smatra se da je isto dano.

Iznimno od propisa iz stavka 2. ovoga članka u prostornom
planu županije, odnosno Grada Zagreba mogu se odrediti i
drugi zahvati za koje je potrebna procjena utjecaja na okoliš.

Ravnatelj središnjeg tijela državne uprave nadležnog
za poslove zaštite prirode i okoliša donosi pravilnik
kojim se određuju mjere zaštite okoliša za zahvate
koji se ne smatraju građenjem po posebnim propisima.«

Članak 5.

U članku 27. stavak 3. mijenja se i glasi:

»Državna uprava za zaštitu prirode i okoliša
imenuje komisiju za procjenu utjecaja na okoliš za one zahvate
za koje Pravilnikom određuje obvezu provođenja procjene
utjecaja na okoliš, a poglavarstvo županije, odnosno
Grada Zagreba imenuje tu komisiju za zahvate iz članka
26. stavka 4. ovoga Zakona.«

Stavak 4. briše se.

Stavak 5. mijenja se i glasi:

»Državna uprava za zaštitu prirode i okoliša
može ovlastiti županijsko poglavarstvo, odnosno Poglavarstvo
Grada Zagreba za imenovanje komisije za ocjenu zahvata iz članka
26. stavka 2. ovoga Zakona, te u tom slučaju županijski
ured, odnosno gradski ured Grada Zagreba nadležan za poslove
prostornog uređenja, stambeno-komunalne poslove, graditeljstva
i zaštite okoliša provodi procjenu utjecaja na okoliš
za zahvate na:

PROIZVODNIM GRAÐEVINAMA:

a) betonare i asfaltne baze,

b) slatkovodne ribnjake:

-za ciprinide površine veće od 100 ha

c) za proizvodnju hrane za životinje uz primjenu sastojaka
animalnog porijekla u količini od 200 t/god i više,

d) za uzgoj peradi kapaciteta 5000 kom. i više u proizvodnom
ciklusu,

GRAÐEVINAMA ZA POSTUPANJE S OTPADOM:

a) građevine za obradu građevinskog otpada kapaciteta
većeg od 25.000 m3 godišnje,

GRAÐEVNIM CJELINAMA:

a) trgovački centri površine veće od 5 ha,

b) groblja za potrebe naselja većeg od 40.000 stanovnika,

EKSPLOATACIJOM MINERALNIH SIROVINA:

a) arhitektonski kamen kapaciteta većeg od 1000 t/god.,

b) tehnički građevni kamen s ukupnim rezervama od 100.000
m3 do 300.000 m3, odnosno godišnjim kapacitetom od 20.000
m3/god. do 60.000 m3/god.,

c) rude nemetala s ukupnim rezervama od 250.000 t do 600.000 t,
odnosno godišnjim kapacitetom od 50.000 t/god. do 120.000
t/god.,

d) šljunak, pijesak, glina s ukupnim rezervama od 500.000
m3 do 800.000 m3, odnosno kapacitetom od 100.000 m3/god. do 160.000
m3/god.

U stavku 7. iza riječi: »države« stavlja
se točka a riječi: »i za zahvate koji bi mogli
utjecati na okoliš dviju ili više županija«
brišu se.

Članak 6.

U članku 29. iza stavka 1. dodaje se novi stavak 2. koji
glasi:

»Postupak procjene utjecaja na okoliš od imenovanja
komisije iz članka 27. stavka 1. Zakona o zaštiti
okoliša (»Narodne novine«, br. 82/94.) do donošenja
zaključka iz članka 29. stavka 2. istoga Zakona
ne može trajati duže od četiri mjeseca.«

Dosadašnji stavci 2., 3. i 4. postaju stavci 3., 4. i 5.

Članak 7.

U članku 30. stavku 1. briše se točka i dodaju
riječi: »osim za postupke pokrenute na temelju članka
26. stavka 4. i članka 27. stavak 5. ovoga Zakona«.

Članak 8.

U članku 31. stavak 1. mijenja se i glasi:

»Protiv rješenja županijskog ureda, odnosno Gradskog
ureda Grada Zagreba nadležnog za poslove prostornog uređenja,
stambeno-komunalne poslove, graditeljstva i zaštite okoliša
može se izjaviti žalba Državnoj upravi za zaštitu
prirode i okoliša, a protiv rješenja Državne uprave
za zaštitu prirode i okoliša žalba nije dopuštena,
ali se može pokrenuti upravni spor.«

Članak 9.

U članku 62. stavak 3. mijenja se i glasi:

»Poslove inspekcije zaštite okoliša u prvom stupnju
obavljaju inspektori i viši inspektori zaštite okoliša
u područnim jedinicama i ispostavama područnih jedinica
Državne uprave za zaštitu prirode i okoliša u županijama
i Gradu Zagrebu (u daljnjem tekstu: inspektori u područnim
jedinicama i ispostavama).«

Iza stavka 3. dodaje se stavak 4. koji glasi:

»Inspekcijske poslove zaštite okoliša u drugom
stupnju obavljaju viši inspektori u središnjoj službi
Državne uprave za zaštitu prirode i okoliša (u
daljnjem tekstu: inspektori središnje službe).«

Članak 10.

U članku 64. stavak 1. briše se.

U stavku 2. iza riječi: »inspektor« dodaju se
riječi: »u područnoj jedinici i ispostavi područne
jedinice«.

Iza stavka 2. dodaje se stavak 3. koji glasi:

»Inspektor u područnoj jedinici i ispostavi područne
jedinice obavlja inspekcijske poslove i iz članka 65. ovoga
Zakona alineje 2., 4. i 5.«

Članak 11.

U članku 65. riječi: »inspektor u Državnoj
upravi za zaštitu prirode i okoliša« zamjenjuje
se riječima: »inspektor u središnjoj službi«.

Članak 12.

U članku 70. iza stavka 1. dodaje se novi stavak 2. koji
glasi:

»Poslove višeg inspektora može obavljati osoba
koja ima stručnu spremu sedmog stupnja obrazovanja i najmanje
deset godina radnog iskustva u struci i položen stručni
ispit za inspektora.«

Dosadašnji stavak 2. postaje stavak 3.

Članak 13.

Iza članka 75. dodaje se članak 75a. koji glasi:

»Članak 75a.

Odredbe ovoga Zakona o ustrojavanju inspekcije zaštite okoliša
odnose se i na postupanje u inspekcijskom nadzoru koje se provodi
sukladno odredbama Zakona o otpadu (»Narodne novine«,
br. 34/95.) i Zakona o zaštiti zraka (»Narodne novine«,
br. 48/95.) te propisima donesenim na temlju tih zakona.«

Članak 14.

Do donošenja prostornih planova iz članka 26. stavka
4. ovoga Zakona tijelo državne uprave nadležno za zaštitu
prirode i okoliša može odrediti procjenu utjecaja na
okoliš i za druge zahvate ako se tim zahvatima bitno utječe
na temeljna svojstva zaštićenog dijela prirode.

Članak 15.

Propise iz članka 26. stavka 2. i 5. ovoga Zakona ravnatelj
Državne uprave za zaštitu prirode i okoliša donijet
će u roku od tri mjeseca od dana stupanja na snagu ovoga
Zakona.

Stupanjem na snagu propisa iz stavka 1. ovoga članka prestaje
važiti Uredba o procjeni utjecaja na okoliš (»Narodne
novine«, br. 34/97. i 37/97.).

Članak 16.

Vlada Republike Hrvatske u roku 90 dana od dana stupanja na snagu
ovoga Zakona ustrojit će posebnim propisom područne
jedinice Državne uprave za zaštitu prirode i okoliša.

Danom stupanja na snagu propisa iz stavka 1. ovoga članka
nadležni županijski i nadležni Ured Grada Zagreba
prestaju obavljati poslove inspekcije zaštite okoliša.

Danom stupanja na snagu propisa iz stavka 1. ovoga članka
Državna uprava za zaštitu prirode i okoliša preuzima
državne službenike koji su zatečeni na obavljanju
poslova inspektora zaštite okoliša.

Članak 17.

Državna uprava za zaštitu prirode i okoliša danom
početka primjene ovoga Zakona preuzima na korištenje
poslovne prostorije i opremu koje su do početka primjene
ovoga Zakona u obavljanju poslova inpekcije zaštite okoliša
koristili nadležni županijski uredi i Ured Grada Zagreba,
te preuzima financijska sredstva iz proračuna tih tijela
državne uprave i Proračuna Grada Zagreba za 2000.
godinu, namijenjena za rad državnih službenika na poslovima
inspekcije zaštite okoliša koji se preuzimaju u Državnu
upravu za zaštitu prirode i okoliša sukladno odredbama
ovoga Zakona.

Državna uprava za zaštitu prirode i okoliša će
u roku 90 dana od dana početka primjene ovoga Zakona preuzeti
od nadležnih županijskih ureda i Ureda Grada Zagreba
pismohranu i drugu dokumentaciju koja se odnosi na poslove inspekcije
zaštite okoliša, a koje su do početka primjene
ovoga Zakona obavljala ta tijela.

Članak 18.

Postupci procjene utjecaja na okoliš započeti do stupanja
na snagu ovoga Zakona dovršit će se po odredbama Zakona
o zaštiti okoliša (»Narodne novine«, br. 82/94.).

Članak 19.

U cijelom tekstu Zakona riječi: »jedinica lokalne
samouprave i uprave« zamjenjuju se riječima: »jedinice
lokalne samouprave i jedinice lokalne uprave i samouprave«,
riječi: »Državna uprava za zaštitu okoliša«
riječima: »Državna uprava za zaštitu prirode
i okoliša« u odgovarajućem padežu.

Članak 20.

Ovaj Zakon stupa na snagu osmoga dana od dana objave u »Narodnim
novinama«.

Klasa: 351-01/93-01/09
Zagreb, 12. studenoga 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić**, v. r.

Zakon, NN 128/1999-2027